Twee speel eerste keer vanjaar vir Pumas | Maroela Media
Twee speel eerste keer vanjaar vir Pumas
Sias Ebersohn laat loop 'n bal na Ruwellyn Isbell in die Pumas se wedstryd teen die Goue Leeus. (Foto: Frans Louw/Steval Pumas)
Twee gereelde staatmakers van die Pumas is die eerste keer vanjaar in die provinsiale groep met hul insluiting in die 22-tal wat Sondag in Johannesburg in die Supersportreeks teen Namibië se Welwitschias speel.
Jannie Stander (slot), 'n gewese SA o.20-speler, en Kwezi Mona (stut) is albei vir die kragmeting op die bank gekies.
Die veelsydige voorspeler Johan Grundlingh behoort sy buiging vir die span van die bank af te maak, nadat hy vroeër vanjaar vriendskaplike rugby vir die bond gespeel het.
Brian Shabangu sal die beseerde Reuben Johannes op flank in die opdrafspan vervang, en Hennie Skorbinski is weer die kaptein.